ZAGRLJAJ

Radnja novele smještena je u prostor otoka Visa na kojem je Marinković rođen. Pisac opisuje mediteranski svijet smješten u otočku izolaciju i likove koji žive u tom prostoru.

Posvećena je Ivanu Goranu Kovačiću kao jednom od prvih koji je prepoznao Marinkovićevu vrijednost.

Novela problematizira **književno stvaralaštvo** i mogućnost **umjetničkog stvaranja uopće.**

Započinje piščevim dvojbama o čemu ili o komu pisati.

Pisana je u **drugom licu**: promatrač (**piščev alter ego**) motri pisca kako se priprema za pisanje.Unatoč pedantnim pripremama,ništa se ne događa.

Nakon napisane prve rečenice,s nalivpera kapne crna mrlja.Mrav koji prelazi preko papira ne vidi nikakve razlike između rečenice i mrlje.

Pisac silazi na ulicu imotri svijet oko sebe,pokušavajući pronaći nadahnuće.

Novelu Zagrljaj možemo promatrati kao **višestruko uokvirenu novelu**.Vanjski okvir je **čitatel**j koji čita tekst-novelu Zagrljaj,a prvi okvir unutar tog okvira je autor te tekstualne cjeline,**Ranko Marinković**.Unutar tog okvira  je **pisac -** **promatrač** koji naizgled pripovijeda cijelu priču,ali koji umire u posljednjem ulomku novele.

Pisac-lik i njegov zagrljaj sa **žandarom** čine sljedećiokvir,dok tkivo priče čine **likovi koje pisac-lik promatra u njihovom stvarnom životu.**

Novela govori **o odnosu umjetnosti i stvarnosti**.

**Crna Mrlja** prijetnja je umjetničkoj slobodi i u njenoj blizini svako umjetničko djelo bavi se strašnim temama: strahom i smrću.

Umjetnost traži hrabrost,a u rukama umjetnika sve se može upotrijebiti za priču,što Ranko Marinković dokazuje zbirkom Ruke i cijelim svojimknjiževnim opusom.

**Nema klasične fabule**, već postoje isječci stvarnosti

. „…*neprestano tu nešto njuškaš i pipkaš uokolo po tijesnim zbijenim ulicama, gledaš, kao mrav, ne bi li otkinuo komadić te male, sirove STVARNOSTI i s jednim plijenom u zubima pobjegao u svoju književnu jazbinu.“*

Modernost zbirke proizlazi iz piščeva interesa za osobnost, za suvremenog čovjeka, za **iracionalno i podsvjesno**. On u pripovijetci pokazuje **nesklad pojedinca i okoline,** ljudskih želja i nemogućnosti njihove realizacije.

U Marinkovićevoj slici otočkog života susrećemo **bizarne tipove**. Likovi predstavljaju spoj smiješnog i ozbiljnog, tragičnog i komičnog. Takvi su likovi financa, trafikantkinje i njezine kćeri, šjor Bernarda i njegove sluškinje Matije, šjor Bepa, džepara i njegove žene, žandara, pa i samoga pisca. Žandar je simbol vlasti (okrutan, neinteligentan, misli da su svi protiv njega i da mu se smiju i rugaju, želi dominirati, opasan je). Međutim, u trenutku kada promatra ribice u moru i kod njega se javlja neka nježnost i tuga zbog nedostatka ljubavi.

Na kraju pripovijetke pisac zagrli čvrsto žandara.

*„Sad smo jednaki. Ovim smo zagrljajem stupili u brak, do smrti. Zamisli – do smrti! Koja vjernost! Jer drugog izlaza nema. A svemu si ti kriv, tvoja „pasja ćud“, kako kaže šjor Bepo. Odmah si posegnuo za pištoljem da me ubiješ! Morao sam te zagrliti da sebe spasim. I sad te moram držati. Oprosti, ne srdi se (te su te riječi sjetile urođenika, pa si nastavio gotovo sentimentalno): Ne držim te ovdje iz mržnje, nego iz potrebe. Ti si krokodil; ako te pustim, požderat ćeš me. Dakle moram sputati tvoje tijelo da me ne bi progutao. A dušu, vidiš, dušu ti ostavljam slobodnu.“*

**Simbolika zagrljaja**: Pisac je, zagrlivši žandara, zagrlio strah i smrt. Život je u vječnom zagrljaju sa smrću, nikad se ne mogu otkinuti jedno od drugog.

**Crna Mrlja na papiru simbolizira smrt. „***Vidio sam Crnu Mrlju kako je kanula na život i proždirala ga mrakom…“*

Pisac ovom pripovijetkom pokazuje da je u **konfliktu sa svakodnevicom**, **mišljenjem i učmalošću male sredine**. Prema takvim životnim situacijama odnosi se sa **sarkazmom i ironijom** jer ne želi i sam upasti u klopku životne običnosti.